
         CAMEREI  DEPUTAŢILOR

Vă înaintăm, alăturat, RAPORTUL COMUN asupra proiectului de Lege privind aprobarea Ordonanței de urgență a Guvernului nr. 95/2013 pentru modificarea și completarea art. 5 din Ordonanța de urgență a Guvernului nr. 75/2013 privind unele măsuri pentru reorganizarea prin divizare parţială a Oficiului Participațiilor Statului și Privatizării în Industrie, pentru modificarea unor acte normative, precum și pentru reglementarea unor măsuri privind activitatea Departamentului pentru Energie, transmis Comisiei pentru politică economică, reformă şi privatizare şi Comisiei pentru industrii și servicii, spre dezbatere în fond, în procedură de urgenţă, cu adresa                                              nr. PL-x 502 din 18 noiembrie 2013, înregistrată sub nr. 4c-1/317, respectiv nr. 4c-3/482 din 18 noiembrie 2013, Camera Deputaţilor fiind Cameră decizională. 
     În raport cu obiectul şi conţinutul reglementării, iniţiativa legislativă face parte din categoria legilor ordinare.
                      PREŞEDINTE                                                    PREŞEDINTE   

     Mihai TUDOSE                                                    Iulian IANCU

    RAPORT COMUN

asupra 

proiectului de Lege privind aprobarea
 Ordonanței de urgență a Guvernului nr. 95/2013 pentru modificarea și completarea art. 5 din Ordonanța de urgență a Guvernului nr. 75/2013 privind unele măsuri pentru reorganizarea prin divizare parţială a Oficiului Participațiilor Statului și Privatizării în Industrie, pentru modificarea unor acte normative, precum și pentru reglementarea unor măsuri privind activitatea 
Departamentului pentru Energie
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările și completările ulterioare, Comisia pentru politică economică, reformă şi privatizare şi Comisia pentru pentru industrii și servicii au fost sesizate, spre dezbatere în fond, în procedură de urgenţă, cu proiectul de Lege privind aprobarea Ordonanței de urgență a Guvernului nr. 95/2013 pentru modificarea și completarea art. 5 din Ordonanța de urgență a Guvernului nr. 75/2013 privind unele măsuri pentru reorganizarea prin divizare parţială a Oficiului Participațiilor Statului și Privatizării în Industrie, pentru modificarea unor acte normative, precum și pentru reglementarea unor măsuri privind activitatea Departamentului pentru Energie, trimis cu adresa nr. PL-x 502 din 18 noiembrie 2013, înregistrată sub nr. 4c-1/317, respectiv              nr. 4c-3/482 din 18 noiembrie 2013.
Conform prevederilor art. 75 din Constituţia României, republicată, şi ale                   art.92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 11 noiembrie 2013.

Consiliul Legislativ, prin avizul nr. 1134 din 16 octombrie 2013, a avizat favorabil proiectul de ordonanţă de urgenţă, cu observaţii şi propuneri.

Comisia pentru buget, finanţe şi bănci a avizat favorabil iniţiativa legislativă în forma adoptată de Senat, conform avizului nr. 4c-2/637 din                                      9 decembrie 2013. 

Comisia juridică, de disciplină şi imunităţi a avizat favorabil proiectul de lege, conform avizului nr. 4c-11/1342 din 9 decembrie 2013. 

Iniţiativa legislativă supusă dezbaterii are ca obiect de reglementare aprobarea Ordonanței de urgență a Guvernului nr. 95/2013 pentru modificarea și completarea              art. 5 din Ordonanța de urgență a Guvernului nr. 75/2013 privind unele măsuri pentru reorganizarea prin divizare parţială a Oficiului Participațiilor Statului și Privatizării în Industrie, pentru modificarea unor acte normative, precum și pentru reglementarea unor măsuri privind activitatea Departamentului pentru Energie, în sensul ca, prin derogare de la prevederile art. 2 alin. (1) din Ordonanța de urgență a Guvernului nr. 113/2006 privind înfiinţarea Fondului naţional de dezvoltare, aprobată prin Legea nr. 186/2008, cu modificările ulterioare, Departamentul pentru Energie să reţină permanent la dispoziţia sa o sumă din veniturile încasate din vânzarea acţiunilor emise de societăţile şi companiile naţionale, precum şi de către societăţile comerciale la care acesta, în numele Ministerului Economiei, îşi exercită drepturile ce decurg din calitatea de acţionar, precum şi din alte venituri incluse, potrivit legii, în bugetul de venituri şi cheltuieli aferent activităţii de privatizare. Această sumă reprezintă jumătate din cuantumul anual al cheltuielilor prevăzute în bugetul său de venituri şi cheltuieli aferent activităţii de privatizare.
Totodată, din veniturile încasate din privatizare de Departamentul pentru Energie se acoperă cheltuielile efectuate pentru activitatea de privatizare, se reîntregeşte suma care rămâne permanent la dispoziţia acestuia, diferenţa urmând a se vira lunar la Trezoreria Statului.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările și completările ulterioare, membrii celor două Comisii au examinat iniţiativa legislativă în şedinţe separate. 

Membrii Comisiei pentru politică economică, reformă şi privatizare au examinat proiectul de lege menţionat mai sus şi documentele care îl însoţesc în şedinţa din 9 decembrie 2013. Membrii Comisiei pentru industrii și servicii au examinat iniţiativa legislativă menţionată mai sus, în şedinţa din 20 noiembrie 2013.

Din totalul de 28 de membri ai Comisiei pentru politică economică, reformă şi privatizare au fost prezenţi la dezbateri 26 deputaţi, iar din numărul total de  34 membri ai Comisiei pentru industrii și servicii au participat la dezbateri 32 deputaţi.

La lucrările celor două Comisii au participat, în calitate de invitaţi, din partea Ministerului Economiei - Departamentul pentru Energie, domnul Maricel Popa – secretar de stat, domnul Mihai Adrian Albulescu – secretar de stat şi domnul Gabriel Dumitraşcu – director general.

În urma examinării proiectului de lege şi a opiniilor exprimate, membrii celor două Comisii au hotărât, cu unanimitate de voturi, să supună plenului Camerei Deputaţilor, spre dezbatere şi adoptare,  proiectul de Lege privind aprobarea Ordonanței de urgență a Guvernului nr. 95/2013 pentru modificarea și completarea              art. 5 din Ordonanța de urgență a Guvernului nr. 75/2013 privind unele măsuri pentru reorganizarea prin divizare parţială a Oficiului Participațiilor Statului și Privatizării în Industrie, pentru modificarea unor acte normative, precum și pentru reglementarea unor măsuri privind activitatea Departamentului pentru Energie, în forma adoptată de Senat.
În raport cu obiectul şi conţinutul său, iniţiativa legislativă face parte din categoria legilor ordinare. 

        PREŞEDINTE                                                      PREŞEDINTE                                                                                                                                
                      Mihai TUDOSE                                                      Iulian IANCU                         

        SECRETAR                                                          SECRETAR                                                                              

        Cornel ITU                                                      Bogdan Radu ȚÎMPĂU
Radu Bogdan ŢÎMPĂU

                               Şef serviciu
                                                 Consilier parlamentar
                      Graziella Segărceanu                                                                            Silvia Vlăsceanu

